શાળામાં કોઈ કામ હોય બાબુ હાજર જ હોય, નળિયા સરખા કરવાના હોય કે આજુબાજુના બાવળિયા કાપવાના હોય,બાબુને બોલાવોને એક માવો ખવરાવો એટલે બાબુ પછી ચોંટી પડે!! ગમે ત્યારે બાબુ હાજર હોય. બાબુ આખા ગામના કામ કરે. આખા ગામનો હાથ વાટકો એટલે બાબુ. લગ્ન પ્રસંગ ગમે ત્યાં હોય, બાબુ ની હાજરી હોય, મગબાફણા ફાડવાથી માંડી ને જાન વળાવવા સુધીનાં દરેક કામમાં બાબુ મૌર્યનો મોર્ય જ હોય. મોળા પ્રસંગે પણ બાબુ અચૂક હાજર જ હોય. સ્મશાને લાકડા પહોંચાડવાથી માંડીને પાણી ઢોળ સુધીનાં બધાજ કામમાં બાબુ પાછી પાની ના કરે.